มิสแกรนด์ไทยแลนด์ 2020

มิสแกรนด์ไทยแลนด์ 2020  เป็นการประกวดมิสแกรนด์ไทยแลนด์ครั้งที่ 8 ซึ่งมีการทำกิจกรรมการเก็บตัวการประกวด ณ จังหวัดเชียงราย ระหว่างวันที่ 5 - 14 กันยายน พ.ศ. 2563 และการประกวดรอบสุดท้ายถูกจัดขึ้นในวันที่ 19 กันยายน พ.ศ. 2563 ณ ศูนย์นิทรรศการและการประชุมไบเทค กรุงเทพมหานคร
อารยะ ศุภฤกษ์ ผู้ดำรงตำแหน่งมิสแกรนด์ไทยแลนด์ 2019 จากจังหวัดนครพนม ได้มอบมงกุฎและสายสะพายให้แก่ พัชรพร จันทรประดิษฐ์ จากจังหวัดระนอง ได้รับตำแหน่งมิสแกรนด์ไทยแลนด์ 2020 และเป็นตัวแทนประเทศไทยเข้าร่วมการประกวดมิสแกรนด์อินเตอร์เนชันแนล 2020 ณ กรุงเทพมหานคร ประเทศไทย
กิจกรรมการประกวด.
การเดินแบบชุดผ้าไทยประยุกต์.
ในงานแถลงข่าวต้อนรับผู้เข้าประกวดมิสแกรนด์ไทยแลนด์ 2020 (Welcome Ceremony Press Conference) ซึ่งถูกจัดขึ้นในวันที่ 31 สิงหาคม พ.ศ. 2563 ณ ห้องแกรนด์บอลรูม โรงแรม โนโวเทล สุวรรณภูมิ แอร์พอร์ต จังหวัดสมุทรปราการ ได้มีการเดินแบบชุดผ้าไทยประยุกต์โดยผู้เข้าประกวดฯ ทั้ง 77 คน โดยชุดทั้งหมดถูกออกแบบและตัดเย็บโดยดีไซเนอร์ชาวไทยที่นำผ้าพื้นเมืองในท้องถิ่นมาตัดเย็บเป็นชุดตามสมัยนิยมภายใต้แนวคิด This is Me ,This is Thailand: Thai Fabric in Lifestyle ทั้งนี้ ชุดที่ได้รับคะแนนโหวตผ่านทางเฟซบุคสูงสุด 20 ลำดับแรกจะถูกนำไปจัดแสดงในงานนิทรรศการของกองประกวดฯ ระหว่างการประกวดรอบชุดประจำชาติยอดเยี่ยม, รอบคัดเลือก และการประกวดรอบสุดท้าย ในวันที่ 16-19 กันยายน ณ บริเวณหน้าฮอลล์ 100 ศูนย์นิทรรศการและการประชุมไบเทค
20 จังหวัดที่ได้รับการคัดเลือกได้แก่
การประกวดชุดประจำชาติ.
การประกวดชุดประจำชาติยอดเยี่ยม ถูกจัดขึ้นในวันที่ 16 กันยายน พ.ศ. 2563 ณ ศูนย์นิทรรศการและการประชุมไบเทค กรุงเทพมหานคร
ซึ่งในการตัดสิน 20 ชุดสุดท้าย จะมีการคัดเลือกจากคณะกรรมการ 10 ชุด รวมกับการคัดเลือกจากการโหวตผ่านเพจมิสแกรนด์ไทยแลนด์ อีก 10 ชุด โดยจะประกาศผลผู้ชนะและรองชนะเลิศในรอบตัดสิน โดยชุดประจำชาติยอดเยี่ยมและรองชนะเลิศที่ได้รับการคัดเลือก จะถูกนำไปให้ตัวแทนในการสวมใส่เพื่อเข้าร่วมในการประกวดระดับนานาชาติต่อไป
การประกวดมิสแกรนด์ไรส์ซิ่งสตาร์.
การประกวดมิสแกรนด์ไรส์ซิ่งสตาร์ 2020 ถูกจัดขึ้น ณ โรงแรมโนโวเทล สุวรรณภูมิ แอร์พอร์ต เมื่อวันที่ 4 กันยายน พ.ศ. 2563 โดยทำการคัดเลือกผู้ผ่านเข้ารอบด้วยเกณฑ์ทางบุคลิกภาพต่างๆผ่านการแนะนำตัวในรอบแรก จากนั้นคัดเลือกด้วยการแสดงบทบาทสมมติและตอบคำถามจากคณะกรรมการในรอบ 2 และรอบ 3 โดยคัดเลือกผู้ผ่านเข้ารอบในแต่ละรอบจำนวน 25, 10 และ 3 คน ตามลำดับ ผู้ชนะการประกวดมิสแกรนด์ไรส์ซิ่งสตาร์ 2020 จะถูกประกาศชื่อระหว่างการประกวดรอบสุดท้ายของมิสแกรนด์ไทยแลนด์ 2020 ในวันที่ 19 กันยายน พ.ศ. 2563 และจะได้เซ็นต์สัญญาเป็นนักแสดงสังกัดช่องวัน 31
การแข่งขันนักขายมืออาชีพ.
กิจกรรมการแข่งขันนักขายมืออาชีพของการประกวดมิสแกรนด์ไทยแลนด์ 2020 ถูกจัดขึ้นในวันที่ 4 กันยายน พ.ศ. 2563 ผ่านระบบไลฟ์คอมเมิร์ซของแอพลิเคชั่น Dot Aris ทั้งนี้ ผู้เข้าแข่งขันทั้ง 77 คนจะถูกแบ่งออกเป็น 11 ทีม ทีมละ 7 คน ซึ่งทีมที่สามารถทำยอดขายสินค้าของกองประกวดฯ ผ่านแอพลิเคชั่น Dot Aris ได้เป็นมูลค่ามากที่สุด จะได้รับเงินรางวัล 70,000 บาทจากบริษัท สโตเรจซิตี้ แพลตฟอร์ม จำกัด
สัญลักษณ์สี#เปลี่ยนทาง 
ล้านนาแฟชั่นโชว์.
การเดินแบบนำเสนอชุดพื้นเมืองล้านนาประยุกต์ หรือล้านนาแฟชั่นโชว์ ของผู้เข้าประกวดมิสแกรนด์ไทยแลนด์ทั้ง 77 จังหวัด ถูกจัดขึ้นในวันที่ 7 กันยายน พ.ศ. 2563 ณ ห้องประชุมยูโทเปีย โรงแรม เลอ เมอริเดี่ยน เชียงราย รีสอร์ท ซึ่งชุดพื้นเมืองล้านนาประยุกต์ทั้งหมดถูกออกแบบและตัดเย็บโดยดีไซเนอร์ท้องถิ่นในแต่ละจังหวัด โดยการปรับประยุกต์ชุดพื้นเมืองของชาติพันธุ์ต่างๆในจังหวัดเชียงรายให้มีความร่วมสมัยมากขึ้น ทั้งนี้ ผู้ชนะการประกวดชุดล้านนาประยุกต์ในครั้งนี้ได้รับรางวัลเป็นเงินสดมูลค่า 10,000 บาท
การประกวดขวัญใจเชียงราย.
การประกวดขวัญใจเชียงรายจะถูกจัดขึ้นในวันที่ 8 กันยายน พ.ศ. 2563 ณ ห้องประชุมยูโทเปีย โรงแรมเลอ เมริเดียน เชียงราย รีสอร์ต (Le Méridien Chiang Rai Resort) ผู้ชนะการประกวดขวัญใจเชียงรายจะได้รับมงกุฏประจำตำแหน่ง (มงกุฏแห่งศิลปิน) 500,000 บาท และรางวัลเงินสด 50,000 บาท รองชนะเลิศอันดับที่ 1 และรองชนะเลิศอันดับที่ 2 จะได้รับรางวัลเงินสด 30,000 และ 10,000 บาท ตามลำดับ
การประกวดชุดว่ายน้ำยอดเยี่ยม.
การประกวดรอบชุดว่ายน้ำยอดเยี่ยม ถูกจัดขึ้นในวันที่ 9 กันยายน พ.ศ. 2563 ณ เลอ เมอริเดียน เชียงราย รีสอร์ท ซึ่งในการตัดสิน 20 คนสุดท้าย และ 11 คนสุดท้าย ตัดสินจากการโหวตผ่านเพจมิสแกรนด์ไทยแลนด์ โดยจะประกาศผลผู้ชนะชุดว่ายน้ำยอดเยี่ยมในรอบตัดสิน 
การประกวดเบสท์ดีไซเนอร์.
การประกวดเบสท์ดีไซเนอร์ จะตัดสินจากชุดราตรีที่ใช้ในรอบพรีลิมมินารี ที่จัดขึ้นในวันที่ 17 กันยายน พ.ศ. 2563 ณ ฮอลล์ 100 ศูนย์นิทรรศการและการประชุมไบเทค กรุงเทพมหานคร ซึ่งในการตัดสิน 20 ชุดสุดท้าย จะมีการคัดเลือกจากการโหวตผ่านเพจมิสแกรนด์ไทยแลนด์ โดยจะประกาศผลผู้ชนะเบสท์ดีไซเนอร์และรองชนะเลิศในรอบตัดสิน 
ผู้อำนวยการจังหวัดยอดเยี่ยม.
ผู้อำนวยการจังหวัดยอดเยี่ยม มีการประกาศผลในรอบตัดสิน วันที่ 19 กันยายน พ.ศ. 2563 โดยตัดสินจากการจัดประกวดออกมาได้ยอดเยี่ยมที่สุด เช่น การประชาสัมพันธ์การประกวด รูปแบบโปรดักชั่นเวทีการประกวด การมีภารกิจในจังหวัดให้กับสาวงามผู้เข้าประกวด เป็นต้น
ผู้เข้าประกวด.
ผู้เข้าประกวด 77 คน ได้รับการยืนยันแล้ว โดยแบ่งตามกลุ่มจังหวัด 4 กลุ่ม ได้แก่:<br>
หมายเหตุ.
<templatestyles src="Reflist/styles.css" />